INI-tiedostojen muokkaaminen

HP-asetusohjelman avulla on helppo muokata INI-tiedostojen asetuksia laittamalla rasteja ruutuihin.

Kun napsautat OK-painiketta, ohjelma päivittää valintaruuduissa tehdyt muutokset asianmukaisiin INI-tiedostoihin. Tämän jälkeen ohjelma pyytää sinua joko käynnistämään Windowsin uudelleen tai palaamaan Windowsiin. Muutokset tulevat voimaan vasta sen jälkeen kun olet käynnistänyt Windowsin uudelleen.

Tässä tiedostossa on seuraavat aiheet:

DOS-sivuajo

Skaalaa täyttökuviot

Säädä tulostusaluetta

MS Publisherin tulostus

Word 2.0:n kirjekuoret

Mustekasettikysely

Kaksisuuntainen tiedonsiirto

Aliotanta

Lähetä TrueType-kirjasimet kirjoittimelle

Tulosta TrueType grafiikkana

Napsauta Peruuta poistuaksesi asetusohjelmasta tekemättä muutoksia INI-tiedostoihin.

Napsauta Oletus asettaaksesi kaikki valintaruudut oletusasetuksiin.

Voit tulostaa tämän tai minkä tahansa muun ohjeaiheen valitsemalla Tulosta aihe Tiedostovalikosta.

Saadaksesi ohjeita Ohjeiden käytöstä, paina F1.


Lähetä TrueType-kirjasimet kirjoittimelle

(Vain HP DeskJet 850C )

Oletus = Kyllä  (Rasti ruudussa)

Kun tämä ruutu on valittuna, dokumenteissa olevat TrueType-kirjasimet lähetetään kirjoittimelle tarpeen mukaan. Lähinnä tekstiä sisältävät dokumentit tulostuvat huomattavasti nopeammin tällä tavoin. Jos huomaat, että tulosteissa esiintyy vääriä kirjasimia, tämän valinnan poistaminen voi auttaa.

Tällä valinnalla ei ole merkitystä, jos ruutu Tulosta TrueType grafiikkana on valittu.


Tulosta TrueType grafiikkana

(Vain HP DeskJet 850C)

Oletus = Ei (Ei rastia)

Kun tämä valinta ei ole päällä, kirjoitin voi käyttää omia sisäisiä kirjasimiaan tietokoneessa olevien TrueType-kirjasinten asemasta. Lähinnä tekstiä sisältävät dokumentit tulostuvat tällä tavalla hyvin nopeasti, koska tietokoneen tarvitsee tehdä vähemmän työtä. Jos tulosteissa on omituisia tekstin ja grafiikan yhteisvaikutuksia, tämän valinnan tekeminen (rastin laittaminen ruutuun) voi auttaa.

Kun tämä ruutu on valittu, tulostaminen hidastuu. Älä valitse tätä ruutua, ellei se ole välttämätöntä.


DOS-sivuajo

Oletus = Kyllä (Rasti ruudussa)

Tämä koskee tulostustöitä, jotka käynnistetään DOS-istunnoista Windowsin sisältä.

Kun tämä ruutu on valittuna, tietokone sivuajaa kaikki tulostustyöt, jotka on lähettetty kirjoitinportteihin, joihin on kytketty HP DeskJet -kirjoitin. Jos Tulostuksenhallinta on käynnissä, se sivuajaa tulostustyöt; muussa tapauksessa kirjoitinohjain suorittaa sivuajon.

DOS-sivuajosta on kaksi pääetua:

sivuajo nopeuttaa DOS-sovelluksiin palaamista

sivuajo estää DOS-tulostustöitä häiritsemästä Windows-tulostustöitä. Häiritseminen voi sekoittaa I/O-ohjelmat tai aiheuttaa tulostusten sekoamisen.

DOS-sivuajo ei tue yhtäaikaista tulostamista kahdesta DOS-istunnosta samaan porttiin.

DOS sivuajo toimii vain Windows 3.x:n 386-tilassa.


Skaalaa täyttökuviot

Oletus = Kyllä (Rasti ruudussa)

Kun tämä ruutu on valittuna, kirjoitinohjain skaalaa Windowsin täyttökuviot, niin, että ne vastaavat näyttöä.

Jos ruutu ei ole valittu, kuviot voivat olla hienojakoisempia, mutta ne eivät vastaa ruudun täyttöjä.


Mustekasettikysely

(Vain HP DeskJet 500C - ja 540 -kirjoittimet)

Oletus = Kyllä (Rasti ruudussa)

Kun tämä ruutu on valittuna, kirjoitinohjain lähettää kirjoittimelle kyselyn jokaisen tulostustyön alussa varmistaakseen, että oikea mustekasetti on asennettuna. Dokumentin värit määräävät, mitä kasettia tarvitaan. Jos kirjoittimessa on väärä kasetti, kirjoitinohjain pyytää vaihtamaan sen.

Jos ruutu ei ole valittu, kirjoitinohjain ei lähetä mustekasettikyselyä. Tietyissä laitekokoonpanoissa (esimerkiksi jos tietokoneen ja kirjoittimen välissä on kirjoitinten jakolaite) mustekasettikyselyt eivät toimi. Tällaisissa kokoonpanoissa kyselyt kannattaa ottaa pois päältä, jos kohtaat ongelmia.


Kaksisuuntainen tiedonsiirto

Oletus = Kyllä (Rasti ruudussa)

Kun tämä ruutu on valittuna, kirjoitinohjain käyttää HP DeskJet 540 -, 660C-, ja 850C-kirjoitinten kaksisuuntaista tiedonsiirtoa.

Kaksisuuntaisen tiedonsiirron avulla kirjoitinohjain saa normaalia enemmän tietoa kirjoittimen tilasta. Virhetilanteissa, jotka vaativat käyttäjän toimia (kuten vastaaminen viestiin Paperi on lopussa), kirjoitinohjain pystyy myös antamaan tarkempia tietoja virheestä ja sen ratkaisemiseen tarvittavista toimista.

Jos tämä ruutu ei ole valittu, kirjoitinohjain ei käytä kirjoittimen kaksisuuntaista tiedonsiirtoa. Tietyissä laitekokoonpanoissa kaksisuuntainen tiedonsiirto ei ole mahdollista tai se ei toimi luotettavasti. Näissä kokoonpanoissa kaksisuuntainen tiedonsiirto kannattaa ottaa pois päältä, jotta kirjoitin toimisi paremmin ja luotettavammin.

Seuraavassa on esimerkkejä yllämainituista kokoonpanoista:

Tietokoneet, joiden rinnakkaisporteissa (LPT) ei ole kaikkia kaksisuuntaiseen tiedonsiirtoon tarvittavia linjoja.

Kirjoitinten jakolaitteet tai kaapelit, joissa ei ole kaikkia vaadittavia tietokoneen ja kirjoittimen välisiä linjoja.

Huonolaatuiset kaapelit, joissa syntyy sähköhäiriöitä tai jotka muuten vaikuttavat tietokoneen ja kirjoittimen välisiin signaaleihin.

Älykkäät jakolaitteet, puskurit tai muut tietokoneen ja kirjoittimen väliin kytkettävät laitteet. Nämä laitteet tarkkailevat eri signaaleja ja etsivät yhdistelmiä, jotka laukaisevat tiettyjä toimenpiteitä (kuten portin vaihtaminen). Tämä tarkkailuprosessi voi muuttaa tietokoneen ja kirjoittimen välisiä signaaleja.


MS Publisherin tulostus

Oletus = Ei (Ei rastia)

Kun tämä ruutu on valittuna, Microsoft Publisher tulostaa käänteiskuvat oikein HP ColorSmart -kirjoitinohjaimella. Jos järjestelmässäsi ei ole Microsoft Publisheria, tätä valintaa ei voi tehdä.


Word 2.0:n kirjekuoret

Oletus = Kyllä (Rasti ruudussa)

Kun tämä ruutu on valittuna, MS Word 2.0 tunnistaa kunkin HP DeskJet -kirjoittimen ja tulostaa kirjekuoret oikeassa suunnassa. Jos järjestelmässäsi ei ole Word 2.0:aa, tätä valintaa ei voi tehdä.


Aliotanta

(Vain HP DeskJet 660C - ja 850C -kirjoittimet)

Oletus = Ei (Ei rastia)

Jos tämä ruutu ei ole valittu,kirjoitin tulostaa mustan korkeammalla resoluutiolla kuin värit, mutta pyytää tiedot Windowsilta alemmalla resoluutiolla ja sitten skaalaa mustan datan resoluution ylöspäin.

Kun tämä ruutu on valittuna, kirjoitinohjain pyytää datan Windowsilta korkeammalla resoluutiolla ja luo itse tarvittavan väridatan, jonka resoluutio on alempi. Tätä kutsutaan aliotannaksi. Jos tulosteissasi on omituisuuksia, tämän ruudun valitseminen voi auttaa. Tämä valinta voi parantaa joidenkin dokumenttien tulostuslaatua, mutta se hidastaa tulostamista.


Säädä tulostusaluetta

Oletus = Ei (Ei rastia)

Kun tämä ruutu on valittuna, kirjoitinohjain säätää tulostusaluetta niin, että alamarginaali on 1,25 cm (0,5 tuumaa). Tämä voi aiheuttaa kohteiden siirtymistä sivuilla.

Jos tämä ruutu ei ole valittu, alamarginaali on yli 1,25 cm.